
PËR NJË SHTESË NË VENDIMIN NR.775, DATË 28.10.1996 TË KËSHILLIT TË MINISTRAVE “PËR KRIJIMIN E KËSHILLIT KOMBËTAR TË UJIT”, I NDRYSHUAR
 
Në mbështetje të nenit 100 të Kushtetutës dhe të neneve 5 e 72 të ligjit nr.8093, datë 21.3.1993 “Për rezervat ujore”, i ndryshuar, me propozimin e Ministrit të Rregullimit të Territorit dhe të Turizmit, Këshilli i Ministrave

V E N D O S I:

Pas pikës 4 të vendimit nr.775, datë 28.10.1996 të Këshillit të Ministrave, i ndryshuar, shtohet pika 4.1 me këtë përmbajtje:
“4.1 Anëtarët e Këshillit Kombëtar të Ujit (KKU) të shpërblehen për çdo pjesëmarrje në mbledhje, me shumën 20 000 (njëzet mijë) lekë. Shpërblimi i anëtarëve të KKU-së të përballohet nga buxhetet e miratuara për çdo institucion përkatës që përfaqësojnë.”.
Ky vendim hyn në fuqi pas botimit në Fletoren Zyrtare.

